Държавен вестник, бр. 15, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  15
сигурност по устойчивостта относно наличието 
само на българско гражданство – приложение 
№ 2 към решението;
в) декларация по отношение на изискването 
за независимост през последните три години 
преди започване на настоящата процедура за 
избор съгласно чл. 72, ал. 2, т. 4 от Закона за 
независимия финансов одит и изразяването 
на сигурност по устойчивостта във връзка с 
чл. 21 от Регламент (ЕС) № 537/2014 на Eв­
ропейския парламент и на Съвета от 16 ап­
рил 2014 г. относно специфични изисквания 
по отношение на задължителния одит на 
предприятия от обществен интерес и за от­
мяна на Решение 2005/909/ЕО на Комисията 
(OB, L 158, 27.05.2014 г.) – приложение № 3 
към решението;
г) писмено съгласие на кандидата по чл. 27, 
ал. 2 от Закона за достъп и разкриване на до­
кументите и за обявяване на принадлежност на 
български граждани към Държавна сигурност 
и разузнавателните служби на Българската 
народна армия по образец – приложение № 4 
към решението; 
д) подробна автобиография;
е) заверено от кандидата копие от диплома 
за завършено висше юридическо или иконо­
мическо образование с придобита образова­
телно-квалификационна степен „магистър“;
ж) документи, удостоверяващи, че пред­
ложеният кандидат притежава познания в 
областите, свързани с финансовия одит и/или 
изразяването на сигурност по устойчивостта, 
и има най-малко 5 години професионален 
опит в тези области. 
3. Обстоятелството по чл. 72, ал. 2, т. 3 
от Закона за независимия финансов одит и 
изразяването на сигурност по устойчивостта 
се установяват служебно от администрацията 
на Народното събрание.
II. Публично оповестяване на документите
1. Предложенията заедно с приложените 
към тях документи се публикуват на спе­
циализирания тематичен сайт на интернет 
страницата на Народното събрание в срок 
не по-късно от 7 дни преди изслушването.
2. Публикуването на предложенията и 
документите се извършва в съответствие с 
изискванията на Закона за защита на лич­
ните данни. 
3. Юридически лица с нестопанска цел, 
регистрирани за осъществяване на обще­
ственополезна дейност, и професионални 
организации не по-късно от три дни преди 
изслушването на кандидатите може да пред­
ставят на Комисията по бюджет и финанси 
становища за кандидатите, включващи и 
въпроси, които да им бъдат поставени. 
4. Средствата за масово осведомяване мо­
гат да изпращат в Комисията по бюджет и 
финанси въпроси към кандидатите, които да 
им бъдат поставени. Анонимни становища и 
сигнали не се разглеждат.
5. Становищата и въпросите се изпра­
щат по пощата на адрес: гр. София, пл. 
„Княз Александър I“ № 1, Комисия по бю­
джет и финанси, или по електронен път на 
e-mail: 51_KBF@parliament.bg. Становищата и 
въпросите се публикуват на специализирания 
тематичен сайт на интернет страницата на На­
родното събрание при спазване изискванията 
на Закона за защита на личните данни и Закона 
за защита на класифицираната информация. 
III. Извършване на предварителна про­
верка по Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия
1. Кандидатите се проверяват за принад­
лежност към органите по чл. 1 от Закона за 
достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия. Искането за извършване на предвари­
телна проверка по чл. 27, ал. 1, т. 2 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия се прави от председателя на Комисията 
по бюджет и финанси. 
2. Резултатите от проверката се публику­
ват на специализирания тематичен сайт на 
интернет страницата на Народното събрание.
IV. Изслушване на кандидатите
1. Преди да изслуша предложените кан­
дидати, Комисията по бюджет и финанси 
проверява представените документи и дали 
кандидатите отговарят на изискванията за 
заемане на длъжността. 
2. Изслушването се провежда в открито 
заседание на Комисията, което се излъчва в 
реално време в интернет чрез интернет стра­
ницата на Народното събрание. 
3. Кандидатите за председател се представят 
по азбучен ред на собствените им имена от 
вносителите на предложенията, а кандидатите 
за членове от председателя на Комисията за 
публичен надзор над регистрираните одито­
ри – до две минути на кандидат. Представянето 
включва и данни за специфичната подготовка, 
мотивацията, публичната репутация и общест­
вената подкрепа за кандидата. 
4. Всеки от кандидатите за председател 
представя своята концепция за дейността на 
Комисията за публичен надзор над регистри­
раните одитори, а всеки от кандидатите за 
член представя своята мотивация за заемане 
на длъжността в изложение до 10 минути на 
кандидат.
5. Комисията провежда разисквания по 
направените предложения. Народните пред­
ставители поставят поотделно своите въпроси